armvectores/hy_wikipedia_2023 huggingface dataset:
Civilization VI


== Խաղային գործընթացը ==
Sid Meier' ' s Civilization VI  — համակարգչային խաղ, սերիայի Civilization ժանրի շրջադարձային ռազմավարություն, որը մշակվել Firaxis Խաղեր-ի կողմից և թողարկված է եղել հոկտեմբերի 21 - 2016 թ.։


== Ծանոթագրություններ ==
Լեն Ուիքս

Լեն Ուիքս (անգլ.՝ Len Wicks, սեպտեմբերի 22, 1959(1959-09-22), Օկլենդ, Նոր Զելանդիա), ավստրալիացի/նորզելանդացի ցեղասպանության իրազեկման ակտիվիստ և գրող։
Ուիքսը ակտիվ է Ավստրալիայի և Նոր Զելանդիայի կողմից Հայոց ցեղասպանության ճանաչման քարոզարշավում։ Ուիքսը աշխատել է որպես օդային երթևեկության վերահսկիչ Նոր Զելանդիայում և Օմանի սուլթանությունում։ Ներկայումս աշխատում է Քաղաքացիական ավիացիայի միջազգային կազմակերպությունում որպես Օդային երթևեկության կառավարման մասնագետ։ Ամուսնացած է հայուհի Արմինե Հակոբյանի հետ։


== Ակտիվիզմ ==

Ուիքսը ներգրավված է ակտիվիզմի և դրա հետ կապված տարբեր նախագծերի մեջ։ Նա ակտիվ է ցեղասպանության իրազեկման խթանման մեջ և մի քանի տարուց ավել է քարոզարշավ է վարում Հայոց ցեղասպանության ճանաչման համար Ավստրալիայի և Նոր Զելանդիայի կողմից
: Նրա «ԱՆԶԶԿ-ների օրը մենք կանգնում ենք և մտածում» բանաստեղծությունը, նվիրված միլիոնավոր անմեղ մարդկանց, ովքեր իրենց կյանքը կորցրեցին քրիստոնյաների ցեղասպանության արդյունքում Առաջին համաշխարհային պատերազմի ընթացքում, տպագրվել է 2015 թ․ Ավստրալիայի «Հայկական կեանք» հանդեսում և 2017 թ․ մարտի 10-ին Նոր Զելանդիայի պոեզիայի կայքում։
2015 թ.-ին նա մեկնարկեց «Որդեգրիր մի գյուղ» նախագծի առաջին փորձը, որի նպատակն է գեղեցկացնել, մաքրել հայկական գյուղերը ոչ միայն հենց գյուղացիների, այլ նաև հավանական զբոսաշրջիկների համար։

2016 թ.-ի սեպտեմբերի 29-ին Վայոց ձոր մարզի Ռինդ-Ելփին խաչմերուկի մոտ տեղադրվեց Ուիքսի կողմից մշակված «Կարաս» մոնումենտը, որը հանդիսանում է Ռինդ գյուղի և Գինու արահետը Մետաքսի ճանապարհին խորհրդանիշը։ «Որդեգրիր մի գյուղ» նախագծի շրջանակում իրականացվեցին մի քանի նախագծեր Ռինդ, Արենի և Շատին գյուղերում։ Հայտարարվեց Շատին գյուղի որդեգրումը Ավստրալիայի հայ համայնքի կողմից։
Ուիքսը նաև մեկնարկել է «Ծագումը» նախագիծը, որի նպատակն է բացել աշխարհի աչքերը դեպի Հայաստանի գեղեցկությունը և նրա հնագույն մշակույթը։ Նախագծի առանցքային մասերից մեկը երեք մասից բաղկացած «Ծագումը։ Բացահայտում» վեպն է, որը տպագրվել է 2014 թ.-ի օգոստոսին անգլերեն լեզվով և նույն թվականի նոյեմբերին հայերեն լեզվով։
Վեպը տալիս է աշխարհի և իրադարձությունների այլընտրանքային պատմություն և պատմության հիմնական շեշտը ԴՆԹ-ից գենետիկ հիշողության որպես մարդկային բնազդի հիմքը հանդիսանալու հնարավորությունն է։ Այն ներառում է պատմության այնպիսի մասեր, ինչպիսիք են Հայոց ցեղասպանությունը ինչպես Առաջին համաշխարհային պատերազմի ընթացքում և նշում է այնպիսի գազանություններ, ինչպիսիք են Նանկինի և Սուկ Չինի ջարդերը, որոնք տեղի են ունեցել Երկրորդ համաշխարհային պատերազմի ընթացքում։


== Ծանոթագրություններ ==
Կարբոանհիդրազներ

Կարբոնահիդրազ, ածխաթթվային անհիդրազ, կարբոնատհիդրոլիազ, փազների դասի ֆերմենտ, կատալիզում է ածխաթթվի առաջացումը ջրից ու ածխաթթու գազից.

  
    
      
        C
        
          O
          
            2
          
        
        +
        
          H
          
            2
          
        
        O
        ⇄
        
          H
          
            2
          
        
        C
        
          O
          
            3
          
        
      
    
    {\displaystyle CO_{2}+H_{2}O\rightleftarrows H_{2}CO_{3}}
  ։
Մոլային զանգվածը՝ մոտ երեսուն հազար։
Կարբոնահիգրազը պարունակում է Zn (ցինկ) մետաղը։ Առկա է էրիթրոցիտներում, երիկամում, ստամոքսի լորձաթաղանթում, ուղեղում և աչքի ցանցաթաղանթում։ Կարբոնահիգրազ հայտնաբերված է նաև առանձին բույսերի տերևներում։ Կարբոնահիգրազի որոշ ակտիվ ինհիբիտորներ օգտագործվում են որպես գլաուկոմայի դեմ պայքարի միջոց։
Պետրովսկոե (գյուղ, Պուշկինոգորսկի շրջան)

Անվան այլ կիրառումների համար տե՛ս՝ ՊետրովսկոեՊետրովսկոե (ռուս.՝ Петровское), գյուղ Ռուսաստանի Պսկովի մարզի Պուշկինոգորսկի շրջանի կազմում։
Բնակչությունը 2000 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պողոս Երեցի խաչքար (Ճամբարակ)

Պողոս Երեցի խաչքար, գտնվում է Հայաստանի Գեղարքունիքի մարզի Ճամբարակ քաղաքի Վերին Ճամբարակ թաղամասի հյուսիսային եզրին գտնվող Սուրբ Գրիգոր եկեղեցու հարավային պատի մոտ՝ արտաքուստ, գետնին կանգնեցված։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.2/5.1)։


== Տեղադրություն ==
Խաչքարը գտնվում է Ճամբարակ քաղաքի Վերին Ճամբարակ թաղամասի հյուսիսային եզրին գտնվող Սուրբ Գրիգոր եկեղեցու հարավային պատի մոտ՝ արտաքուստ, գետնին կանգնեցված։


== Վիմական արձանագրություն ==
Վիմագիրը երկմաս է. թվականը տեղ է գտել հիմնախաչի հորիզոնական ձախ թևի ստորին հատվածում՝ 4 տող, իսկ բուն արձանագրությունն ընդհանուր հորինվածքի ստորին մասում՝ դարձյալ 4 տող։ Վիմագիրն աչքի է ընկնում տառաձևերի անհամաչափությամբ՝ ներկայացված երկաթագրի ու բոլորգրի խառնուրդով։ Տողերի սահմաններն ու ընդհանուր փորագրման ոճն անկանոն է, որը ցուցում է, որ փորագրիչ վարպետն այնքան էլ արհեստավարժ չէ։ Խաչքարի վայելուչ տեսքից դատելով` հմուտ քանդակագործը կա՛մ կարևորություն չի տվել արձանագրության ճոխ ու գեղագիր լինելուն, կա՛մ էլ այն փորագրվել է մեկ այլ վարպետի ձեռքով
ՀԱՅ[ՈՑ] Թ[Վ]ԱԿԱՆՍ ՆԼԸ (438+551=989):
ՅԱՆՈՒՆ ԱՅ, ԵՍ` ՊԱՂՈՍ ԵՐԵՑ, ԾԱՌԱՅ ՅՍ[Ի], ՇԻՆԵՑԻ ԶԵԿԵՂԵՑՎԱՆՍ ԻՄ ՀՈԳՈՅՍ ԵՒ ԿԱՆԳ[Ն]ԵՑԻ ԽԱՉՍ Ս[ՈՒ]ՐԲ ԳՐ[Ի]ԳՈՐ։Արձանագրության առաջին հրատարակիչ Աբրահամ Շահինյանը բնագրի ԵԿԵՂԵՑՎԱՆՍ բառի վերջին՝ ՎԱՆՍ բաղադրիչը վերծանել է ՎԱՍՆ` համարելով գրչի վրիպակ։ Կարծում ենք՝ այդ մոտեցումն այնքան էլ համոզիչ չէ, քանի որ ՎԱՆ-ն ինքնին բացատրվում է նաև իբրև ՎԱՆՔ, որից էլ՝ Վանստան, Վանեվան, այսինքն՝ վանական կենտրոն, եկեղեցատեղ նշանակությամբ։ Ըստ այդմ` Պաղոս երեցը, որն իրեն բնութագրում է իբրև Հիսուսի (այստեղ սեռական հոլովաձևով պիտի լիներ` ՅԻ-Յիսուսի, այլ ոչ` ՅՍ-Յիսուս, կամ` ՔԻ - Քրիստոսի) ծառա, եկեղեցի է կառուցել իր հոգու փրկության համար, ինչի առթիվ նաև խաչքար է կանգնեցրել Սուրբ Գրիգորի անունով։
Խաչքարը կանգնեցվել է 989 թվականին։


== Տես նաև ==
Ճամբարակ


== Ծանոթագրություններ ==
Անկարգապահություն

Անկարգապահություն, վարքի կանոնները խախտելու հակումը և նրա դրսևորումները, որոնք կարող են պայմանավորված լինել ինչպես այդ կանոնների վատ իմացությամբ (չգիտակցված անկարգապահություն), այնպես էլ անփորձությամբ, խառնվածքի, դրդապատճառների և հուզական ոլորտի աոանձնահատկություններով, սեփական վարքագիծը վերահսկելու և ըստ կանոնների կարգավորելու անկարողությամբ։ Վերջին դեպքում առկա է լինում բարոյական սկզբունքների յուրացման և ինքնագիտակցության զարգացման անբավարար մակարդակ։ Ըստ այդմ էլ անկարգապահության հաղթահարման համար տարբեր դեպքերում պետք Է կիրառել դաստիարակչական տարբեր մեթոդներ։ Կարևոր է զարգացող անձի մեջ սոցիալական շփման հմտությունների ձևավորումը։


== Ծանոթագրություններ ==
Կաբլուկովո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԿաբլուկովոԿաբլուկովո (ռուս.՝ Каблуково), գյուղ Ռուսաստանի, Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 82 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էրեբունու փողոց (Երևան)

Էրեբունու փողոց, փողոց Երևանի Էրեբունի վարչական շրջանում։ Քաղաքային նշանակության փողոց է։


== Տվյալներ ==
Սկսվում է Արցախի պողոտայի և Երկաթուղայինների 9-րդ փողոցի հանգույցից, ձգվում հարավարևելյան ուղղությամբ և հասնում Էրեբունու հրապարակ` «Էրեբունի» պատմահնագիտական արգելոց-թանգարանի մոտ։
Խորհրդային տարիներին նախկինում կոչվել է Նոր Արեշի 13-րդ փողոց, այնուհետև 1968 թվականին՝ Երևանի հիմնադրման 2750-րդ ամյակին Էրեբունի ամրոցի անունով ստացել է ներկայիս անվանումը։


== Հատվող փողոցներ ==


== Նշանակալի օբյեկտներ ==
«Էրեբունի» պատմահնագիտական արգելոց-թանգարանի
«Էրեբունի» տարածքի զինվորական կոմիսարիատ
Նիկոլայ Գոգոլի անվան №35 հիմնական դպրոց


== Պատկերասրահ ==

		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
(4138) Կալչաս

(4138) Կալչաս (անգլ.՝ Kalchas), աստերոիդ Յուպիտերի տրոյացիներից։ Հայտնաբերվել է 1973 թվականի սեպտեմբերի 19-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 5,158815 ա. մ., առավելագույնը մոտենում է 4,9323 ա. մ. հեռավորության վրա և հեռանում 5,3853 ա. մ.։ Արեգակի շուրջ մեկ ամբողջական պտույտ է կատարում 4279,8 երկրային օրվա ընթացքում, իր ուղեծրով շարժվելով միջինում 0,084116 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4138) Կալչաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռիկադի

Ռիկադի  (իտալերեն՝ Ricadi)՝ կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 4471 մարդ, բնակչության խտությունը կազմում է 203 մարդ/կմ²։ Զբաղեցնում է 22 կմ² մակերես տարածք։ Փոստային ինդեքսն է՝ 89866։ Հեռախոսային կոդը՝ 0963։


== Արտաքին հղումներ ==
Բնակավայրի պաշտոնական կայք Archived 2009-01-24 at the Wayback Machine.
Սարոժա (գետ)

Սարոժա (ռուս.՝ Сарожа), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կուրժեկսա գետի ձախ ափում՝ 5,2 կմ հեռավորության վրա։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Նևի, ենթաավազանը՝ Սվիրի։ Գետի ջրատնտեսային տեղամասը Օնեժսկի ավազանն է։
Տվյալներն ըստ ջրային ռեսուրսների ֆեդերատիվ տեսչության
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000017444
Հիդրոլոգիական ուսումնասիրությունների կոդը - 102001744
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 2
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անտրացիտ

Անվան այլ կիրառումների համար տե՛ս՝ Անտրացիտ (այլ կիրառումներ)
Անտրացիտ, առավել փոխակերպված (մետամորֆացված) հանածո-հումուսային ածուխ։ Գույնը՝ սև, հաճախ մոխրավուն երանգով, փայլը՝ ուժեղ, մետաղական։ Մանրադիտակի տակ բուսական մնացորդները զանազանվում են դժվարությամբ։ Ճենապակե թիթեղի վրա թողնում է թավշասև հետք։ Խտությունը՝ 1500-1700 կգ/Ա3։ Կարծրությունը՝ 2,0-2,5։ Պարունակում է 93,5-97% ածխածին։ Ցնդող բաղադրիչները քիչ են։ Ջերմունակությունը՝ 8100-8350 կկալ/կգ։ Լավ էլեկտրահաղորդիչ է։ Այրվում է թույլ բոցով, համարյա առանց մոխրի, չի եռակալում, օդում ինքնայրում չի տալիս, չի փշրվում։ Օգտագործվում է որպես բարձրորակ էներգետիկական վառելանյութ և էլեկտրոդներ ու կիսահաղորդիչներ պատրաստելու համար։ Անտրացիտին բաժին է ընկնում ածուխների համաշխարհային պաշարների 3%-ը։ Անտրացիտ հանդիպում է մի շարք երկրաբանական ժամանակաշրջանների նստվածքներում։ Անտրացիտի մեծ պաշարներ կան Ռուսաստանում, Չինաստանում, ԱՄՆ-ում։
Սեթե

Սեթե, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սղերդ քաղաքից 23 կմ հյուսիս-արևելք՝ լեռնալանջին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լը Շեյլար

Լը Շեյլար (ֆր.՝ Le Cheylard), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 3285 մարդ, բնակչության խտությունը` 244.24 մարդ/կմ²։ Բնակավայրը զբաղեցնում է 13.45 կմ² տարածք։


== Աշխարհագրություն ==
Գտնվում է Փարիզ քաղաքից 470 կմ հարավ, Լիոն քաղաքից` 105 կմ հարավ, Պրիվա քաղաքից` 24 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1983 աշխատունակ (15-64 տարեկան) բնակիչ, որոնցից ակտիվ էին 1416-ը, իսկ ոչ ակտիվները` 567։ Ակտիվության ցուցանիշը կազմում է 71,4 %։ 1416 աշխատունակ մարդկանցից աշխատել է 1306 անձ (693 տղամարդ և 613 կին)։ Գործազուրկ են եղել 110 անձ (53 տղամարդ և 57 կին)։ 567 անաշխատունակներից 121-ը եղել են աշակերտներ կամ ուսանողներ, 278-ը` թոշակառուներ, իսկ 168-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լիխովսկոյ

Լիխովսկոյ (ռուս.՝ Лиховской), նախկին քաղաքատիպ ավան Ռուսաստանի Դաշնության Ռոստովի մարզի Կամենսկի շրջանում։ Այժմ Կամենսկ-Շախտինսկի քաղաքի միկրոշրջաններից մեկն է։ 2002 թ. տվյալներով բնակչությունը կազմում է 13 638 մարդ։
Կիզների շրջան

Կիզների շրջան (ռուս.՝ Кизнерский район), մունիցիպալ շրջան Ռուսաստանի Դաշնության Ուդմուրթական հանրապետությունում։
Ստեղծվել է 1939 թվականին։ Վարչական կենտրոնը՝ Կիզներ։


== Աշխարհագրություն ==
Շրջանի տարածքի մակերեսը կազմում է 2131,1 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20549 մարդ։ Բնակչության խտությունը կազմում էր 9,64 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կաշտանի (այլ կիրառումներ)

Կաշտանի, կարող է վերաբերել՝

Կաշտանի - գյուղ Ռուսաստանի Դաշնության Կրասնոդարի երկրամասի Սոչիի քաղաքային օկրուգի Ադլերի ներքաղաքային շրջանում
Կաշտանի - գյուղ Ուկրաինայի Ղրիմի Ինքնավար Հանրապետության Բախչիսարայի շրջանում
Պանիկախայի հուշարձան

Միխայիլ Պանիկախայի հուշարձան (ռուս.՝ Памятник Михаи́лу Паника́хе), Ստալինգրադի ճակատամարտի հուշարձան-քանդակ, որը տեղադրվել է Միխայիլ Պանիկախայի մահվան վայրում։ Տեղակայված է Վոլգոգրադի Կրասնոօկտյաբրսկի շրջանի Մետալուրգների պողոտայի և Տարաշչանցևի փողոցի խաչմերուկում։
1942 թվականի հոկտեմբերի 2-ին դեպի «Կրասնի Օկտյաբր» գործարանի ճանապարհը պաշտպանելով՝ 62-րդ բանակի 193-րդ  հրաձգային դիվիզիայի 883-րդ հրաձգային գնդի շարքային Միխայիլ Ավերյանովիչի Պանիկախան զոհվում է՝ ոչնչացնելով գերմանական տանկ։ Նրա սխրանքն անձնազոհությաբ օրինակ դարձավ. շաղախված բոցավառվող հակատանկային կոտրված շշի վառվող խառնուրդով, նա կարողացավ հասնել տանկին և շշերի մնացած մասը կոտրել շարժիչի խցիկում, որից հետո տանկն այրվեց ու ոչնչացավ։


== Նկարագրություն ==
Մինչև 1975 թվական Պանիկախայի սխրանքի վայրում եղել է հուշաքար։ Ներկայիս հուշարձանը բացվել է 1975 թվականի մայիսի 8-ին Հուշարձանը խորհրդանշում է ցանկացած գնով թշնամուն կանգնեցնող հերոսին։ Հուշարձանի նախագծի հեղինակներն են քանդակագործ Ռոբերտ Պետրովիչ Խարիտոնովը և ճարտարապետ Յուրի Նիկոլաևիչ Բելոուսովը։ 6,3 մետր բարձրությամբ հուշարձանը պատրաստված է պղնձից և տեղադրված է 0,8 մետր բարձրությամբ և 8 × 13 մետր չափերով երկաթբետոնե պատվանդանի վրա, ինչպես որ սխրանքն է պատկերված «Ստալինգրադի ճակատամարտ» պանորամայում։


== Պատկերասրահ ==

		


== Ծանոթագրություններ ==


== Արտաքին հղումներ ==
Сайт Администрации Волгограда
Памятник Паникахе на wikimapia
Путеводитель по памятникам Волгограда Archived 2009-03-24 at the Wayback Machine.
Մարգարիտա (այլ կիրառումներ)

Մարգարիտա, կարող է վերաբերել՝

Մարգարիտա - կանացի ռուսական անուն հունական ծագումով
Մարգարիտա - Ուրանի արտաքին անկանոն արբանյակներից
Մարգարիտա - մունիցիպալիտետ Իտալիայում
Ֆելիսիեն Կաբուգա

Ֆելիսիեն Կաբուգա (ռուանդ.՝  և ֆր.՝ Félicien Kabuga, մարտի 1, 1933(1933-03-01), Byumba Province, Ռուանդա-Ուրունդի), ռուանդացի գործարար, որը մեղադրվում է 1994 թվականին Ռուանդացիների ցեղասպանությանը մասնակցելու և ֆինանսավորելու մեջ, որի ժամանակ, ըստ տարբեր աղբյուրների, զոհվել է 500,000-ից մինչև 1,000,000 մարդ:


== Կենսագրություն ==
Ծնվել է Ռուանդայի Մունիգա գյուղում: Թեյի պլանտացիաների տեր է եղել, հարստացել է դրա հաշվին: Պատանեկությունից կապված է եղել հութու ծայրահեղականների հետ, սատարելով նրանց՝ 1993 թվականին գնել է կես միլիոն մաչետե, ֆինանսավորել և զինել է հութուի կողմնակիցներին և ապահովել փոխադրամիջոցներով: Նրան է պատկանել «Հազար բլուրների ազատ ռադիո և հեռուստատեսություն» կայանը, որով էթնիկական ատելություն հրահրելու քարոզչություն է տարվել, ինչը առանցքային դեր է խաղացել Ռուանդայի թութսիների ցեղասպանությունը կազմակերպելու գործում:
1994 թվականի հունիսին Կաբուգան, ինչպես հարյուր հազարավոր հութուի այլ ներկայացուցիչներ, վախենալով  Ռուանդայի հայրենասիրական ճակատի դատաստանից փախել է Զաիր։ Մինչ այդ նա անհաջող փորձ է  կատարել մուտք գործել Շվեյցարիա: Ըստ այլ տեղեկությունների, նա բնակվել է Քենիայի մայրաքաղաք Նայրոբիում, որտեղ  շարունակել է բիզնես վարել, սակայն երկրի իշխանությունները հերքել են այդ տեղեկատվությունը:
Ֆելիսիեն Կաբուգան մարդկության դեմ ուղղված հանցագործությունների և ցեղսպանության համար Ռուանդայի միջազգային տրիբունալի կողմից հայտարարվել է հետախուզման մեջ:  Ձերբակալվել է 2020 թվականի մայիսի 16-ին Փարիզի արվարձան՝ Անյեր սյուր Սենում, որտեղ նա բնակվել է ուրիշի անունով:


== Ծանոթագրություններ ==
Լազուր ափի աստղադիտարան

Լազուր ափի աստղադիտարան (ֆր.՝ Observatoire de la Côte d'Azur)՝ ստեղծվել է 1988 թվականին, երկու աստղադիտարանների միաձուլման արդյունքում.

Նիցայի աստղադիտարան
CERGA՝ հետազոտական կենտրոն գեոդինամիկայի և աստղաչափության բնագավառներում (ֆր.՝ Centre de recherches en géodynamique et astrométrie)։


== Գիտական գործունեություն ==
Աստղադիտարանի գիտական գործունեությունը կարելի է բաժանել չորս ուղղությունների.

ֆր.՝ L' unité Artémis՝ համագործակցելով VIRGO-ի հետ զբաղվում է տիեզերական ձգողականության ալիքների բացահայտմամբ։
ֆր.՝ L' unité Cassiopée՝ խառը խումբ, որը բաժանված է հինգ թիմերի հետևյալ ուղղություններով՝ աստղային ֆիզիկա, մոլորակագիտություն, տիեզերաբանություն և տվյալլների վերլուծություն, հեղուկներ և պլազմա, մրրկայնություն և տիեզերաբանություն։
Լաբորատորիա ֆր.՝ Fizeau՝ զբաղվում է աստղադիտարանների գործիքներով և աստղագիտական հետազոտությամբ կիրառելով VLTI։
ֆր.՝ L’unité Géoazur՝ երկրի գիտությունների ուսումնասիրում։Ներկայումս աստղադիտարանը ղեկավարում է Ժակ Կոլին (ֆր.՝  M. Jacques Colin)


== Ծանոթագրություններ ==


== Արտաքին հղումներ ==
Աստղադիտարանի պաշտոնական կայքը Archived 2007-12-03 at the Wayback Machine.
Лазерные наблюдения обсерватории
Лазерные наблюдения обсерватории 2
Բինայան

Բինայան, հայկական ազգանուն։


== Ազգանունը կրողներ ==
Հայկ Խաչատուրի Բինայան (1892-1977), դերասան։


== Տես նաև ==
Բինոյան


== Ծանոթագրություններ ==
Կաստելֆորտե

Կաստելֆորտե (իտալերեն՝ Castelforte), կոմունա Իտալիայում, գտնվում է Լացիո մարզի Լատինա գավառում։ Բնակչությունը կազմում է 4256 մարդ (2008 թվականին), խտությունը կազմում է 147 մարդ/կմ²։ Տարածքը կազմում է 29 կմ²։ Փոստային ինդեքս՝ 04021։ Հեռախոսային կոդ՝ 0771։


== Ժողովրդագրություն ==


== Քույր քաղաքներ ==
 Լիտվա
 Ռումինիա


== Պատկերասրահ ==


== Ծանոթագրություններ ==


== Արտաքին հղումներ ==
Բնակավայրի պաշտոնական կայքը (իտալ.)
Castelforte auf www.comuni-italiani.it (italienisch)
Terme di Suio Archived 2014-12-21 at the Wayback Machine. (italienisch)
Situs publicus
Site de la commune de Castelforte
Ախմերովո (գյուղ, Բելորեցկի շրջան)

Անվան այլ կիրառումների համար տե՛ս՝ ԱխմերովոԱխմերովո (ռուս.՝ Ахмерово, բաշկիրերեն՝ Әхмәр), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օկդեմ

Օկդեմ, գյուղ Արևմտյան Հայաստանում, Էրզրումի վիլայեթի Կիսկիմի գավառակում: Գտնվում էր Կիսկիմ գյուղաքաղաքից 28 կմ հյուսիս, Ճորոխի ձախակողմյան Պարխալ վտակի Արջևան օժանդակի ափին:


== Աշխարհագրություն ==
Գյուղի շրջակայքում կան անտառներ:


== Բնակչություն ==
XX դարի սկզբին ուներ 39 տուն բնակիչ:


== Պատմամշակութային կառույցներ ==
Գյուղից 2-3 կմ հյուսիս-արևմուտք՝ լեռնային անմատույց վայրում, գտնվում էր Օկդեմ ավերակ բերդը, որը եղել է Տայքի հին հայկական բերդերից:


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Քյուփելի

Քյուփելի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պավլիկովո (գյուղ, Վաչսկի շրջան)

Անվան այլ կիրառումների համար տե՛ս՝ ՊավլիկովոՊավլիկովո (ռուս.՝ Павликово), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռենտոն

Ռենտոն (անգլ.՝ Renton), քաղաք ԱՄՆ-ի հյուսիսարևմտյան մասում, Վաշինգտոն նահանգի Քինգ կոմսությունում։ Քաղաքը գտնվում է Սիեթլից 13 մղոն հեռավորության վրա։ Քաղաքի բնակչությունը կազմում է 78 780 մարդ (2008 թ-ի դրությամբ)։


== Ծանոթագրություններ ==


== Հղումներ ==
Ռենտոնի պաշտոնական կայք էջը
Ռենտոնի ավագ դպրոցի պաշտոնական կայք էջը Archived 2006-06-15 at the Wayback Machine.
Ռենտոնի տեխնոլոգիական քոլեջի կայք էջը
Լավ Դիաս

Լավ Դիաս (անգլ.՝ Lavrente Indico Diaz, դեկտեմբերի 30, 1958(1958-12-30), Մինդանաո, Մինդանաո, Ֆիլիպիններ), ֆիլիպինցի կինոռեժիսոր, սցենարիստ, կինոպրոդյուսեր։


== Կենսագրություն ==
Լավ Դիասին անվանել են Լավրենտի Բերիայի պատվին։ Նա նվագել է կիթառ, հեռուստատեսության համար գրել է պիեսներ և արձակ ստեղծագործություններ։ Ապրելու և ֆիլմերի նկարահանումների համար գումար աշխատելու նպատակով նա ստիպված է եղել հաճախ փոխել աշխատանքը։ Դիասի լավագույն ֆիլմերի («Ֆիլիպինյան ընտանիքի էվոլյուցիան», «Երեմիա») ստեղծման համար երկար տարիներ են պահանջվել։


== Ստեղծագործություններ ==
Լավ Դիասը Ֆիլիպիններում ժամանակակից հեղինակային կինեմատոգրաֆիայի խոշորագույն ներկայացուցիչն է։ Իր կինոկողմնորոշիչների շարքում ռեժիսորը նշել է Միքելանջելո Անտոնիոնիի, Անդրեյ Տարկովսկու, Թեոդորոս Անգելոպուլոսի, Յասուձիրո Օձուի անունները։ Դիասի ֆիլմերը ժամանակակից Ֆիլիպինների սոցիալական կյանքի մասին բազմաժամանոց մելանխոլիկ որմնանկարներ են կարծես։ Դիասի՝ 1990-ական թվականների որոնումները փոխ են առել նրա ավելի կրտսեր հայրենակիցները, որոնք վճռական դեր են խաղում ֆիլիպինյան նորագույն կինոյի թռիչքն ապահովելու գործում (Ռայա Մարտին և ուրիշներ)։ Նա հայտնի է հատկապես իր կինոժապավանների երկարությամբ. դրանք հիմնականում տևում են ավելի քան 5 ժամ։


== Ֆիլմագրություն ==
1998 թվական՝ Serafin Geronimo, The Criminal of Barrio Concepcion
1999 թվական՝ Burger Boys
1999 թվական՝ Naked Under the Moon
2002 թվական՝ Hesus the Revolutionary
2002 թվական՝ Batang West Side (Սինգապուրի կինոփառատոն՝ Արծաթե էկրան մրցանակ)
2004 թվական՝ Ֆիլիպինյան ընտանիքի էվոլյուցիան / Evolution of a Filipino Family
2006 թվական՝ Երեմիա / Heremias, Book One: The Legend Of The Lizard Princess (Ֆրիբուրգի կինոփառատոն՝ ժյուրիի հատուկ մրցանակ)
2007 թվական՝ Մահը կախարդական երկրում / Death in the Land of Encantos (Վենետիկի կինոփառատոնի՝ Հորիզոններ մրցանակ)
2008 թվական՝ «Մելանխոլիա» / Melancholia (Վենետիկի կինոփառատոն՝ Հորիզոններ մրցանակ)
2009 թվական՝ Թիթեռները հիշողություն չունեն / Butterflies Have No Memories
2011 թվական՝ Ծննդյան հարյուրամյակ / Siglo ng pagluluwal
2013 թվական՝ Նորդ, պատմության ավարտը/ Norte, hangganan ng kasaysayan
2014 թվական՝ Նախորդից
2016 թվական՝ Մահվան գաղտնիքի օրորոցային
2016 թվական՝ Կինը, որը հեռացավ (Վենետիկի կինոփառատոն՝ Ոսկե առյուծ)


== Ծանոթագրություններ ==


== Արտաքին հղումներ ==
Обзор фильмов (անգլ.)
Лав Диас: Есть только кино
Интервью с режиссёром, 2008 (ռուս.)
Борис Нелепо. Лав Диас и его Иеремия
Կոլենդո

Կոլենդո (ռուս.՝ Колендо), քաղաքատիպ ավան Ռուսաստանի Սախալինի մարզի Օխինսկի քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ղասան Մասուդ

Ղասան Մասուդ (արաբ․՝ غسّان مسعود‎‎, անգլ.՝ Ghassan Massoud, սեպտեմբերի 20, 1958(1958-09-20), Fajlit, Դուռեյքիշի գավառ, Տարտուսի մարզ, Սիրիա), արաբ-ամերիկյան դերասան։


== Կենսագրություն ==
Ղասան Մասուդը սովորել է Ֆինլանդիայում և Գերմանիայում, որից հետո վերադարձել է հայրենիք։ Այստեղ ավարտել է թատերական արվեստի դպրոցը, որից հետո դասավանդել է 10 տարի։ Նա Թունիսում արաբ-աֆրիկյան թատերական կենտրոնի հիմնադիրներից մեկն է։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2012-05-17 at the Wayback Machine.
Ղասսան Մասսուդ IMDb
Ղասսան Մասսուդը «Կարիբյան ծովի ծովահնները» ֆիլմի նկարահանումներին Archived 2007-09-27 at the Wayback Machine.
Ժամանակակից Սիրիային Մասուդի աչքերով
Վիլ վան Գոգ

Վիլեմինա Յակոբա վան Գոգ (հոլ.՝ Willemina Jacoba (Wil) van Gogh, առավել հայտնի որպես Վիլ վան Գոգ (հոլ.՝ Wil van Gogh), մարտի 16, 1862(1862-03-16), Զունդերտ, Հյուսիսային Բրաբանդ, Նիդերլանդներ - մայիսի 17, 1941(1941-05-17), Էրմելո, Խելդեռլանդ, Նիդերլանդներ), նկարիչ-պոստիմպրեսիոնիստ Վինսենթ վան Գոգի և վաճառական Թեոդորուս վան Գոգի փոքր քույրը, ֆեմինիստ։


== Կենսագրություն ==


=== Վաղ տարիներ ===
Ծնվել է 1862 թվականին։ Կյանքի սկզբնական շրջանում ապրել է Գրոտ-Զյունդերտների ընտանիքի հետ, խնամել հիվանդներին՝ լինելով բուժքույր։ 1880-ական թվականներին նամակագրություն է ունենում մեծ եղբոր՝ Վինսենթի հետ, ով ապրում էր Ֆրանսիայում։ Եղբոր մահից հետո՝ 1890 թվակականին, նա հիվանդանոցում աշխատանք է ստանում, որտեղ էլ կազմակերպում է «կանանց աշխատանքների ազգային ցուցահանդես» (1898)։ Ցուցահանդեսը մեծ հաջողություն է ունենում՝ բերելով 20 000 գուլդեն։ Այս միջոցներն ուղղվել են Նիդերլանդների կանանց կազմակերպությունների կարիքները հոգալուն։


=== Հոգեբուժարան ===
1902 թվականին Վիլին հոսպիտալացրին և շուտով ուղարկեցին Էրմելոյի հոգեբուժարան՝ թուլամտություն ախտորոշմամբ։ Կինը հոգեբուժարանում է մնացել մոտ 40 տարի և մահացել 1941 թվականի մայիսին՝ Նիդերլանդներում գերմանական բռնակալության ժամանակահատվածում։


== Գրականություն ==
Anonymous (initialled "H.H.H." and "W.F.d.C.H.")։ Van Gogh, 's-Gravenhage, Nederland's Patriciaat 50, 1964, pp. 171–183
Berger, Renate: Willemina Jacoba van Gogh (1862–1941): "Du bist sehr tapfer, liebe Schwester", in: Schwestern berühmter Männer. Zwölf biographische Porträts, ed. Luise F. Pusch, Insel, Frankfurt am Main, 1985, pp. 453–485 ISBN 3-458-32496-8


== Ծանոթագրություններ ==


== Արտաքին հղումներ ==
Կենսագրություն (նիդեր.)
Յուրի Վիսեր. Վիլ վան Գոգ (նիդեր.)
Վինսենթ վան Գոգ. Վիլ վան Գոգի դիմանկար Archived 2011-07-22 at the Wayback Machine.
Շահգյալդի

Շահգյալդի, գյուղ Արևմտյան Հայաստանում, Վանի վիլայեթի Թիմարի գավառում։ Գտնվում էր Վան քաղաքի 30 կմ հյուսիս, Վանա լճի արևելյան ափից 1 կմ հեռավորության վրա։


== Անվան ստուգաբանություն ==
Ըստ ավանդության, երբ պարսից շահը հարձակվել է գյուղի վրա, բնակիչները բացականչել են «շահ գյալդի» (շահը եկավ), որի համար էլ գյուղը կոչվել է Շահգալդի։


== Պատմություն ==
Բնակիչները մասնակցել են 1915 թվականի Վանի ինքնապաշտպանական կռիվներին։ Կենդանի մնացեծները գաղթել են Արևելյան Հայաստան, որից հետո գյուղն ամայացել է։


== Բնակչություն ==
XX դարի սկզբին ուներ 20 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահություն, երկրագործությունն ու արհեստներն էր։


== Պատմամշակութային կառույցներ ==
Շահգյալդին ուներ Ս. Ստեփանոս անունով եկեղեցի։


== Կրթություն ==
Գյուղում գործում էր հայակական վարժարան։


== Գրչություն ==
Միջին դարերում եղել է գրչության կենտրոն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ուռուտ (Լոռու մարզ)

Անվան այլ կիրառումների համար տե՛ս՝ Ուռուտ (այլ կիրառումներ)Ուռուտ,
գյուղ Հայաստանի Հանրապետության Լոռու մարզի Ստեփանավանի տարածաշրջանում, Ստեփանավան քաղաքից մոտ 4 կմ հյուսիս, Ուռուտ գետի հովտում։


== Պատմություն ==
Ուռուտ գյուղի անունը առաջացել է Խրուտ տեղանունից։ Ուռուտ գյուղում պահպանվել է 4-րդ դարի բազիլիկ եկեղեցի, որը XIX դարում վերանորոգվել է, սակայն այժմ էլ վերանորոգման կարիք ունի։
Գյուղն ունի միջնակարգ դպրոց։ 1988 թ. Սպիտակի երկրաշարժի հետևանքով գյուղը ենթարկվել է լուրջ ավերածությունների։ Զոհեր չեն եղել։


== Բնակչություն ==
Ըստ ՀՀ 2011 թ. մարդահամարի արդյունքների` Ուռուտի մշտական բնակչությունը կազմել է 1020, առկա բնակչությունը` 933 մարդ։ Բնակիչները հայեր են, որոնց մի մասի նախնիները գաղթել են Էրզրումի Սանամեր գյուղից և Անիի շրջակայքի գյուղերից։
Ուռուտի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է գյուղատնտեսական կուլտուրաների մշակմամբ և անասնապահությամբ։


== Հայտնի տեղաբնակներ ==
Նորիկ Խալաթյան - գիտությունների դոկտոր, միջուկային ֆիզիկոս
Վաչագան Խալաթյան - գիտությունների թեկնածու։


== Տես նաև ==
Ուռուտի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==


== Արտաքին հղումներ ==
Լոռու մարզպետարան Archived 2013-06-24 at the Wayback Machine.
Գավառի սարքաշինական գործարան

Գավառի սարքաշինական գործարան, խորհրդային շրջանի արդյունաբերության ձեռնարկություն ՀՀ Գեղարքունիքի մարզկենտրոն Գավառում (նախկինում՝ Կամո)։ 
Հիմնադրվել է 1962 թվականին որպես Երևանի «էլեկտրասարք» գործարանի մասնաճյուղ։ 1965 թվականից սկսյալ հանդես է եկել որպես ինքնուրույն ձեռնարկություն։ Արտադրել է տարբեր տեսակի ու նշանակության սարքեր ու հանգույցներ։ Արտադրանքի 65%-ը որակի պետական նշանով թողարկվող «ՌՊ-049» մակնիշի ջերմակարգավորիչներն են եղել։ 
1982 թվականին 1962 թվականի համեմատ արտադրանքի ծավալն աճել է մոտ 12 անգամ և կազմել 3,5 միլիոն ԽՍՀՄ ռուբլի։ 
Թողարկվող արտադրանքն առաքվել է ԽՍՀՄ բոլոր տնտեսական շրջանները։ Գործարանի արտադրության տեխնիկայի ու տեխնոլոգիայի կատարելագործման հարցերով զբաղվել են Երևանի, Մոսկվայի, Օրյոլի, Սմոլենսկի, սարքաշինության գիտահետազոտական ինստիտուտները։
Սվալա

Սվալա Բյորգվինսդոտիր (փետրվարի 8, 1977(1977-02-08), Ռեյկյավիկ, Իսլանդիա),նաև հայտնի է որպես Սվալա, Սվալա Բյորգվինս կամ Կալի, իսլանդացի երգիչ և երգահան։ Նա ավելի հայտնի դարձավ իր 2001 թվականի թողարկված "The Real Me" երգից հետո որը իր նույնանուն ալբոմից էր։ Երգչուհին ստացավ "Կալի" բեմական անունը, Steed Lord խմբին միանալուց հետո։ Նա ներկայացրել է Իսլանդիան Եվրատեսիլ Երգի մրցույթում 2017, Կիևում, սակայն չի անցել եզրափակիչ։
Սվալան հայտնի իսլանդացի երգիչ Բյորվին Հոլլդորսոնի դուստրն է։ Սվալան 7 տարի սովորել է բալետ, Իսլանդիայի Ազգային բալետի թատրոնում։ Բալետ սովորելու ընթացքում նա նաև գրում է երաժշտություն իր դպրոցական խմբի հետ։ Մարտի 11-ին 2017 թվականի իսլանդիայի ազգային ընտրությունում գրավում է առաջին հորիզոնականը և հայտնի է դառնում, որ Սվալան կներկայացնի Իսլանդիան Եվրատեսիլ 2017 թ․ մրցույթում «Paper» երգով որը նա գրել է Էյնար Էգիլսոնի, Լեսթեր Մենդսոնի և Լիլի Էլիզի հետ։ Նա հանդես է եկել 1-ին կիսաեզրափակիչում որը տեղի է ունեցել մայիսի 9-ին, սակայն չի անցել եզրափակիչ։
Վաշինգտոն Վիզարդս

«Վաշինգտոն Վիզարդս» (անգլ.՝ Washington Wizards), ամերիկյան պրոֆեսիոնալ բասկետբոլային ակումբ։ Hանդես է գալիս Բասկետբոլի ազգային ասոցիացիայի (NBA) արևելյան կոնֆերենցիայի հարավարևելյան դիվիզիոնում։ Հիմնադրվել է 1961 թվականին՝ կրելով «Չիկագո Փեքերս» անվանումը։ Տան հանդիպումներն անցկացնում է ԱՄՆ մայրաքաղաք Վաշինգտոնի չայնաթաունյան թաղամասում գտնվող «Վերայզոն սենթր» մարազապալատում։
Գոյության ընթացքում ակումբն NBA-ի գավաթը նվաճել է մեկ անգամ՝ 1978 թվականին՝ պարտության մատնելով «Սիեթլ Սուպերսոնիքսին»։
2001-02 մրցաշրջանի ավարտին ակումբի կազմում իր մարզական կարիերան է ավարտել նշանավոր բասկետբոլիստ Մայքլ Ջորդանը։


== Արտաքին հղումներ ==
Պաշտոնական կայք(անգլ.)
Խարիսխ (էլեկտրական)

Անվան այլ կիրառումների համար տե՛ս՝ Խարիսխ (այլ կիրառումներ)
Խարիսխ, էլեկտրական մեքենայի (սովորաբար հաստատուն հոսանքի) շարժական մասը, որի փաթույթներում պտտման ժամանակ մակածվում է Էլշու։ Խարիսխի լիսեռի վրա տեղակայված է էլեկտրատեխնիկական պողպատի թիթեղներից հավաքված միջուկ, որն ունի փաթույթների դասավորման փորակներ։ Փաթույթի ծայրերը միացվում են կոլեկտորի թիթեղներին, որոնց միջոցով էլ. խոզանակների օգնությամբ, խարիսխի փաթույթները միացվում են արտաքին շղթային։ Խարիսխի տեսակից և ձևից են կախված հաստատուն հոսանքի էլեկտրական մեքենայի մի շարք բնութագրեր՝ հզորությունը, արագագործությունը, կարգավորման ճշտությունը։
Խուճապային գնումներ

Խուճապային գնումներ, տերմին, որը նկարագրում է սպառողների յուրահատուկ վարքագիծը, որն արտահայտվում է որևէ ապրանքի պահանջարկի կտրուկ աճով՝ աղետի կամ ճգնաժամի սպասումով։ Խուճապային գնումները հոտային վարքի տեսակ է։ Խուճապային գնումները կարող են հանգեցնել իրական կամ ընկալելի հետևանքների. վերջին սցենարը ինքնակայացող մարգարեության օրինակն է։


== Օրինակներ ==
Խուճապային գնումներ տեղի են ունեցել հետևյալ իրադարձություններից առաջ, դրանց ընթացքում կամ դրանցից հետո․

Գերմանական հիպերինֆլացիա (1922-1923),
Սով Բենգալիայում 1943 թվականին,
Կուբայի հրթիռային ճգնաժամը հանգեցրել է ԱՄՆ-ում պահածոների խուճապային գնումների,
1979-1980 թվականների նավթային ճգնաժամը հանգեցրել է Ճապոնիայի գլխավորությամբ նավթի խուճապային գնումների,
2000 թվականի խնդիր՝ սննդի գնում,
2001 թվական - մետաղների, ոսկու և նավթի խուճապային գնումներ միջազգային ապրանքային շուկաներում սեպտեմբերի 11-ի ահաբեկչություններից հետո,
2003 թվականի հունվար և փետրվար ամիսներին՝ ատիպիկ թոքաբորբի բռնկման ժամանակ, Չինաստանի Գուանդուն նահանգում և հարակից շրջաններում, ինչպիսիք են Հայնան և Հոնգկոնգ, անցկացվել են տարբեր ապրանքների (ներառյալ աղ, բրինձ, քացախ, բուսական յուղ, հակաբիոտիկներ, դիմակներ և չինական ավանդական բժշկություն) խուճապային գնումների մի քանի դրվագներ,
Վառելիքային բողոքներ Մեծ Բրիտանիայում 2000 և 2005 թվականներին,
Քիմիական գործարանի պայթյուններ Գիրին քաղաքում 2005 թվականին․ գնել են ջուր, սնունդ,
2008-2013 թվականներ․ նախագահ Բարաք Օբամայի օրոք զենքի վերահսկողության մասին օրենքների խստացումից վախեցող զենքի սեփականատերերի կողմից ռազմամթերքի գնումը դարձել է զինամթերքի պակասի պատճառներից մեկը,
2013 թվականի սեպտեմբերին՝ Վենեսուելայի տնտեսական ճգնաժամի ժամանակ, Վենեսուելայի կառավարությունը ժամանակավորապես իր վերահսկողության տակ է վերցրել Արագուայում գտնվող զուգարանի թղթի արտադրության ընկերությունը, որպեսզի կառավարի զուգարանի թղթի «արտադրությունը, իրացումը և բաշխումը»՝ հիմնական ապրանքների պաշարների սպառումից հետո։ Պակասի պատճառը համարվել է «չմտածված պետական քաղաքականությունը, ինչպիսիք են հիմնական ապրանքների գների հսկողությունը և արտարժույթի խիստ սահմանափակումները» և կուտակումը,
Դոկազո – 2013 թվականին Վենեսուելայում տեղական ընտրություններից առաջ իշխանության աջակցության նվազման ֆոնին Վենեսուելայի նախագահ Նիկոլաս Մադուրոն խանութների ռազմական օկուպացիայի մասին հայտարարել է 2013 թվականի նոյեմբերի 8-ին՝ հայտարարելով. «Ոչինչ մի՛ թողեք վաճառասեղաններին»։ Գների իջեցման մասին հայտարարությունը կողոպուտների պատճառ է դարձել Վենեսուելայի շատ քաղաքներում։ Դոկազոյի ավարտին Վենեսուելայի շատ խանութներ մնացել են ամբողջությամբ առանց ապրանքների։ Մեկ տարի անց՝ 2014 թվականի նոյեմբերին, որոշ խանութներ դեռևս մնացել են դատարկ։
2020 թվականի փետրվար-մարտ. Կորոնավիրուսային վարակի համաճարակ COVID-19 — դիմակների, սննդամթերքի, շշալցված ջրի, զուգարանի թղթի, ձեռքերի ախտահանիչ միջոցների և սպիրտի գնում։
		
		
		


== Ծանոթագրություններ ==
Էքս Մարսել համալսարան

Էքս Մարսել համալսարան (հակիրճ՝ AMU, ֆր.՝ Aix-Marseille Université, պաշտոնապես գրանցված է որպես Université d'Aix-Marseille), Ֆրանսիայի հարավային Պրովանս-Ալպեր-Լազուր ափ երկրամասի Բուշ-դյու-Ռոն դեպարտամենտի Էքս ան Պրովանս բնակավայրում գտնվող հանրային հետազոտական համալսարան։ Հիմնադրվել է 1409 թվականին, երբ պրովանսի կոմս Լուիս II Անջևինը Պրովանսի համալսարանը հիմնելու խնդրանքով դիմեց պիզանյան հակապապ  Ալեկսանդր V-ին։ Համալսարանը ներկա կառուցվածքով ձևավորվել է Պրովանսի,  Միջերկրածովյան և Պոլ Սեզանի համալսարանների միաձուլման գործընթացի արդյունքում։ Երեք համալսարանների ձուլումը տեղի ունեցավ 2012 թվականի հունվարի 1-ին։ Էքս Մարսել համալսարանը դարձավ ֆրանկախոս աշխարհի խոշորագույն համալսարանը մոտավորապես 74.000 ուսանողով։ Այն ֆրանկախոս ուսումնական հաստատությունների շարքում ունի ամենամեծ բյուջեն, որը կազմում է տարեկան մոտավորապես 750 միլիոն եվրո։


== Ծանոթագրություններ ==
Identify (ալբոմ)

Identify, հարվկորեական բոյ բենդ GOT7-ի առաջին ստուդիական ալբոմը։ Թողարկվել է 2015 թվականի նոյեմբերի 18-ին JYP Entertainment-ում գլխավոր «하지하지마 (Stop Stop It)» սինգլով։


== Տրեկ-լիստ ==


== Չարթեր ==


=== Ալբոմ ===


=== Երգ ===
«Stop Stop It»


=== Վաճառք ===


== Ծանոթագրություններ ==
Forever (երգ, Մեդինա)

«Forever» (հայերեն` Ընդմիշտ), դանիացի Էլեկտրոփոփ ոճի երգչուհի Մեդինայի երգն է, որը թողարկվել է 2012 թվականի ապրիլի 13-ին «EMI» լեյբլի կողմից։ Երգի հեղինակներն են՝ Մեդինա Վալբակը, Ռասմուս Ստաբելլը, Ժեպպե Ֆեդերսպիելը, Էնգելինա Անդրինան, Նազերինե Հենդերսոնը։ Երգը ընդգրկվել է Մեդինայի «Forever» ալբոմում։
Երգը նաև ունի դանիերեն լեզվով տարբերակը, որը կոչվում է «For altid»։


== Track listing ==
Digital download"Forever" – 3:31Digital EP"Forever" – 3:33
"Forever" (Jean Elan Remix) – 6:44
"Forever" (DJ Tonka's True House Mix) – 4:31
"Forever" (Tagteam Terror Remix) – 4:36US digital download — remixes (part 1)"Forever" (Tagteam Terror Remix) – 4:37
"Forever" (Jean Elan Radio Mix) – 3:33
"Forever" (Jean Elan Remix) – 6:44
"Forever" (DJ Tonka's True House Radio Mix) – 3:15
"Forever" (DJ Tonka's True House Mix) – 4:32
"Forever" (Svenstrup & Vendelboe Remix) – 7:06US digital download — remixes (part 2)"Forever" (Trentemøller Remix) – 5:50
"Forever" (Morten Breum Remix) – 6:28
"Forever" (Roger Sanchez & S.co Remix) –  6:16


== Հիթ-շքերթներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը Յութուբում
Բրոդովայա

Բրոդովայա (ռուս.՝ Большая Бродовая), գետ Ռուսաստանում, հոսում Արխանգելսկի մարզում։ Գետաբերանը տեղակայված է Հյուսիսային Դվին գետի ձախ ափին՝ 638 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը -  03020300112103000025568
Հիդրոլոգիական ուսումնասիրությունների կոդը -  103002556
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վոլժսկի շրջան (Սամարայի մարզ)

Անվան այլ կիրառումների համար տե՛ս՝ Վոլժսկի շրջան (այլ կիրառումներ)Վոլժսկի շրջան (ռուս.՝ Волжский район), մունիցիպալ շրջան Ռուսաստանի Դաշնության Սամարայի մարզում։
Ստեղծվել է 1937 թվականին։ Վարչական կենտրոնը՝ Սամարա։


== Աշխարհագրություն ==
Շրջանի տարածքի մակերեսը կազմում է 2481 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 73100 մարդ։ Բնակչության խտությունը կազմում էր 29,46 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ամառային օլիմպիական խաղեր 1968

Ամառային Օլիմպիական խաղեր 1968 (անգլ.՝ 1968 Summer Olympics, իսպ.՝ Juegos Olímpicos de Verano de 1968, պաշտոնական անվանումը` XIX ամառային օլիմպիական խաղեր), անցկացվել են Մեխիկոյում (Մեքսիկա) 1968 թվականի հոկտեմբերի 12-ից 27-ը։ 48 տարվա ընթացքում դա Լատինական Ամերիկայում անցկացվող առաջին Օլիմպիական խաղերն էին ընդհուպ մինչև 2016 թվականին Ռիո դե Ժանեյրոյում բացված XXXI ամառային Օլիմպիական խաղերը։


== Քաղաքի ընտրություն ==
Մեխիկոն XIX ամառային Օլիմպիական խաղերի մայրաքաղաք ընտրվել է 1963 թվականի հոկտեմբերի 18-ին Բադեն-Բադենում անցկացվող ՄՕԿ-ի 60-րդ նստաշրջանի ժամանակ։


== Սոցիալ-քաղաքական նշանակություն ==
XIX ամառային Օլիմպիական խաղերը Մեխիկոյում հանրային բողոքի պատճառ են հանդիսացել ինչպես մեքսիկացի երիտասարդների, այնպես էլ մարդու իրավունքների համար պայքարող ակտիվիստների համար։ Լայն տարածում էր գտել ինքնաբոյկոտը։ Մեքսիկայի ուսանողական կազմակերպությունները փորձում էին գրավել համաշխարհային հասարակության ուշադրությունը։ Նրանք բողոքում էին Մեքսիկայի կառավարության դեմ, որը ղեկավարվում էր ԱՄՆ-ի իշխանությունների ցուցումներով։ Հոկտեմբերի 2-ին` օլիմպիական իրադարձություններից 10 օր առաջ, նրանք քաղաքով երթ են կազմակերպել և երկրի արհմիությունների աջակցությամբ Երեք մշակույթների հրապարակ են դուրս բերել 15 հազար մարդ։ Ցուցարարների հիմնական կարգախոսն էր «Մենք չենք ուզում Օլիմպիական խաղեր, մենք հեղափոխություն ենք ուզում» (իսպ.՝ ¡No queremos olimpiadas, queremos revolución!): Երկրի իշխանությունները` հույս դնելով ԱՄՆ-ի տնտեսական հզորության վրա, մայրաքաղաք զորքեր են մտցրել, իրականացրել զանգվածային ձերբակալություններ և ուժ գործադրել ամբոխը ցրելու համար։ Արդյունքում պաշտոնական տեղեկություններով զոհվել է չորս մարդ, իսկ ուսանողների տեղեկություններով` 200-300-ից մինչև մի քանի հազար մարդ։ Չնայած դրան ոչ մի պատժամիջոցներ չեն հետևել, քանի որ ՄՕԿ-ը բոլոր իրադարձությունները ճանաչեց որպես Մեքսիկայի ներքին գործեր։


== Մեդալների հանրագումարային հաշվարկ ==


== Տես նաև ==
Օլիմպիական խաղեր


== Ծանոթագրություններ ==


== Գրականություն ==
Год олимпийский 1968. Фотоальбом. Фото М. Боташева и др / Сост. А. Добров, В. Денисов. — М.: Физкультура и спорт, 1970. — 319 с.
Мехико, олимпиада 1968. [Сборник] / Сост. В. Ушаков. — М.: Физкультура и спорт, 1969. — 191 с.
Мамлеев Д. Ф., Федосов Б. А. Олимпийские репортажи. — М.: Известия, 1969. — 255 с.


== Արտաքին հղումներ ==
Диафильм Олимпийские игры в Мехико-1968
Ռայխսվեր

Ռայխսվեր (գերմ.՝ Reichswehr, от Reich «պետություն, կայսրություն» + Wehr «պաշտպանություն»), Գերմանիայի զինված ուժեր 1919֊1935 թվականներին, 1919 թվականի Վերսալյան պայմանագրի դրույթների համաձայն կազմով և քանակով սահմանափակ զորամիավորում։
Հավաքագրվում էին վարձով (115 հազար մարդ և սահմափակ թվով նավեր)։


== Պատմություն ==
 
Գերմանական պատմագիտության մեջ Ռայխսվերի կազմակերպման և ձևավորման նախաձեռնող է հանդիսանում գեներալ Հանս ֆոն Սեկտը, դե ֆակտո նախկին Գլխավոր շտաբի հրամանատարը։


== Կապպովյան խռովություն ==
1920 թվականի մարտի 12-ին Գերմանիայի կենտրոնական և արևելյան զորքերի հրամանատար գեներալ-լեյտենանտ Վալտեր ֆոն Լյուտվիցը և կապիտան Գերման Էրհարդտը
մտադիր էին խռովություն կազմակերպել, որի մասին տեղյակ էր զինվորական նախարար Գուստավ Նոսկեն։ Խռովության կազմակերպիչ և դրա քաղաքական ղեկավար Վոլֆգանգ Կապպը զինվորականների նախաձեռնության մասին տեղյակ չէր։
Գեներալ Լյուտվիցը մտավ Բեռլին այն ժամանակ, երբ Էրիխ Լյուդենդերֆը նպատակ ուներ անցկացնել զինվորական շքերթ։ Բանակը հրաժարվեց ենթարկվել կառավարությանը և այն հեռացավ Դրեզդեն, ապա շտապով Շտուտգարտ։ Ստացված հրամանին ի պատասխան Սեկտը պատասխանեց, որ «ռայխսվերը չի կրակի ռայխսվերի վրա»։
Համենայնդեպս Կապպը ուղևորվեց պետական գրասենյակ, բայց պետական պաշտոնյաները հրաժարվեցին կատարել նրա հրահանգները։ Ռայխսբանկը հրաժարվեց նրան ֆինանսավորել, իսկ պետական պաշտոնեական ապարատը շարունակեց աշխատել հին ձևով։ Սպաները հրաժարվեցին գրավել բանկը, հայտարարելով, որ իրենք ավազակներ չեն։ Սեկտը հիվանդացավ։
Շուտով ավագ սպաները, որոնց մեծամասնությունը հակահանրապետական հայացքներ ուներ, հասկացան, որ խռովությունը տապալվել է։ Խռովության ձախողումը ամբողջ բանվորության 
գործադուլով,որոնք փրկում էին հանրապետությունը և դեմոկրատիան, հիմքեր չունեն, քանի որխռովությունը հենց սկզբից ձախողված էր պահպանողականորեն տրամադրված բյուրոկրատիայի կողմից, որոնք հրաժարվեցին աջակցել վատ ծրագրված արկածախնդրությանը։

Երկրի պաշտպանության մասին օրենքով, որը Ռայխստագի կողմից 1921 թվականի մարտի 23-ին գերմանական զինված ուժերը (Reichswehr) ստորաբաժանվում էին ցամաքային բանակի (Reichsheer) և ռազմածովային նավատորմի (Reichsmarine) մեջ։ Օրենքում, որը համապատասխանեցված էր 1919 թվականի Վերսալյան պայմանագրի հոդվածներին, սահմափակվում էր գերմանական զինված ուժերի թվաքանակը մինչև 100 հազար ցամաքային զորք և փոքրաքանակ ռազմածովային նավատորմ (համընդհանուր զինապարտությունը արգելված էր)։
Գերմանիային արգելվում էր ունենալ Գլխավոր շտաբ, ռազմական ավիացիա, ստորջրյա նավատորմ, մեծ մարտական նավեր, տանկեր, զենիթային և ծանր հրետանի և քիմիական զենք։ 1935 թվականի մարտին Գերմանիան հայտարարեց նոր զինված ուժերի՝ վերմախտի ստեղծման մասին, որի վրա չէին տարածվելու ոչ մի սահմանափակում, որոնք տարածվում էին ռայխսվերի վրա, դիվիզիաների քանակը հասցվելու էր 36-ի, ստեղծվում էին 5 տանկային դիվիզիաներ և ռազմաօդային ուժեր։


== Ծանոթագրություններ ==


== Գրականություն ==
Корум Дж. С.։ ««Корни блицкрига»: Ганс фон Зект и германская военная реформа»։ Сайт «Военная литература» (militera.lib.ru)։ Արխիվացված օրիգինալից 2011-08-22-ին։ Վերցված է 2009-11-05  


== Արտաքին հղումներ ==
Wehrgesetz
Gesetz über die Bildung einer vorläufigen Reichswehr (Quelle)
Deutsches Historisches Museum – Stichwort Reichswehr
Օհայո շրջան (Կենտուկի)

Անվան այլ կիրառումների համար տե՛ս՝ Օհայո շրջան (այլ կիրառումներ)Օհայո շրջան (անգլ.՝ Ohio County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 1.538 կմ² է, բնակչությունը՝ 23.842 մարդ (2010 թվականի տվյալներով)։ Շրջկենտրոնն է Հարտֆորդ բնակավայրը։ Կազմավորվել է 1798 թվականին։
Հովսեփ Վարդանյան

Հովսեփ Վարդանյան (1813 կամ մարտի 28, 1815(1815-03-28), Ստամբուլ, Օսմանյան կայսրություն և Կոստանդնուպոլիս, Օսմանյան կայսրություն - 1879 կամ օգոստոսի 20, 1879(1879-08-20), Ստամբուլ, Օսմանյան կայսրություն և Կոստանդնուպոլիս, Օսմանյան կայսրություն), հայ գրող, պատմաբան, խմբագիր։


== Կենսագրություն ==
Կրթություն է ստացել (1826 թվականից) Վիեննայի Մխիթարյան միաբանությունում։ 1836 թվականից որպես ուսուցիչ պաշտոնավարել է Կ․ Պոլսի Ներսիսյան դպրոցում։ Իմացել է լեզուներ՝ ֆրանսերեն, անգլերեն, արաբերեն, թուրքերեն և այլն։ Շուրջ 25 տարի (1837 թվականից) որպես թարգմանիչ աշխատել է օսմանյան նավատորմի մինիստրությունում՝ հասնելով փաշայության աստիճանի։ ժամանակի լուսավորական շարժման ներկայացուցիչներից է, պայքարել է հայ ժողովրդի միասնությունը ջլատող կրոն, մոլեռանդության դեմ։ Այդ դիրքերից էլ գրել է «Ագապի» (1851) հայատառ թուրքերեն վեպը, որը բարձր են գնահատել Միքայել Նալբանդյանը, Հարություն Սվաճյանը և այլ առաջադեմ մտածողներ։ Վեպը մեկ դար անհայտության մեջ մնալուց հետո հրատարակվել է 1953 թ. (վերահրատարակվել է 1979)՝ Գառնիկ Ստեփանյանի թարգմանությամբ։ Այնուհետև տպագրվել են Վարդանյանի «Շատախոսը» (1852) գեղարվեստական ստեղծագործությունը, «Նապոլեոն Բոնապարտի պատմությունը» (1855—1856, մաս 1—6) աշխատությունը (դարձյալ հայատառ թուրքերեն), «Սահմանադրական ճշմարտություններ և անոնց պարտավորությունները» (1863, հայերեն) և «Արևելյան պատերազմի պատմությունը» (1871) գրքերը։ Վարդանյանը խմբագրել է հայատառ թուրքերեն «Մեճմուսփ հավատիս» (1852—1872), ինչպես նաև «Թերճըմանը էֆքիար» պարբերականները։ Թարգմանել է Ալեն Ռենե Լըսաժի «Կաղ Սատանան» վեպը։


== Երկեր ==
Ագապիի պատմությունը, Երևան, 1953, 264 էջ։
Ագապիի պատմութիւնը, Պէյրութ, 1954, 212 էջ։
Ագապի, Երևան, 1979, 207 էջ։


== Գրականություն ==
Ով ով է։ Հայեր։ Կենսագրական հանրագիտարան), հատ. 2, Երևան, 2007, էջ 541։
Լավրիկի (գյուղ, Վսևոլոժսկի շրջան)

Լավրիկի (ռուս.՝ Лаврики, ֆիններեն՝ S. Laurikkala), գյուղ Ռուսաստանի, Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 763 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գերեսկա

Գերեսկա, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ամսեյան

Ամսեյան, հայկական ազգանուն։


== Ազգանունը կրողներ ==
Տիգրան Ամսեյան (1885-1921), քաղաքական, պետական գործիչ, խմբագիր, լրագրող։


== Ծանոթագրություններ ==
Պոլովինկա (այլ կիրառումներ)

Պոլովինկա, կարող է վերաբերել՝

Պոլովինկա - գյուղ Ռուսաստանի Իրկուտսկի մարզի Ուստ-Կուտսկի շրջանի կազմում։
Պոլովինկա - գյուղ Ռուսաստանի Խանտի-Մանսիական ինքնավար օկրուգի Կոնդինսկի շրջանի կազմում։
Բոա Վիստա (Պարաիբա)

Բոա Վիստա (պորտ.՝ Boa Vista), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական մարզում։ Մտնում է Կամպինա Գրանդիի գավառի կազմի մեջ։ Բնակչությունը կազմում է 5578 մարդ՝ 2006 թվականի տվյալներով։ Գրավում է 476,539 կմ2 տարածք։ Բնակչության խտությունը՝ 11,7 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 26.339.184,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.964,97 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,688 (տվյալները՝ ՄԱԿ-ի զարգացման ծրագրի)։
Մեստիայի շրջան

Մեստիայի շրջան (վրաց.՝ მესტიის მუნიციპალიტეტი), 2-րդ մակարդակի վարչական միավոր է Վրաստանում։ Մտնում է Սամեգրելո և Զեմո-Սվանեթի երկրամասի (մխարեի) կազմի մեջ։ Վարչական կենտրոնը Մեստիա քաղաքն է։